Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A. pont (2) bekezdése, valamint a menekültként elismerésről szóló 101/1989. (IX. 28.) MT rendelet 2. § (1) bekezdése alapján menekültként elismerte. Panaszos 1993. január
Paragraph Index: 116

A. pont (2) bekezdése, valamint a menekültként elismerésről szóló 101/1989. (IX. 28.) MT rendelet 2. § (1) bekezdése alapján menekültként elismerte. Panaszos 1993. január 18-án útlevél iránti kérelmmel fordult a Budapesti Rendőrfőkapitányság Külföldieket Ellenőrző Osztályához (a továbbiakban: BRFK KEO), aki még azon a napon ellátta őt az 1994. január 31-ig érvényes utazási igazolvánnyal. A BRFK KEO 1993. március 25-én írásban tájékoztatta az első fokú hatóságot arról, hogy panaszos 1992. december 30-án náluk tartózkodási engedélyért és útlevélért jelentkezett. Levelében a BRFK KEO azzal az indokkal kezdeményezte panaszos menekült státusának felülvizsgálatát, hogy az útlevél iránti kérelme benyújtásakor írásban nyilatkozott arról, hogy véglegesen Franciaországba kíván távozni. Az első fokú hatóság megítélése szerint panaszos azon nyilatkozatával, mely szerint véglegesen Franciaországba kíván távozni egyben kinyilvánította azt is, „hogy a továbbiakban nem tart igényt a Magyar Köztársaság területén jogi védelemre”. A szerződő államok a Konvenció 28. cikke értelmében a menekültek számára külföldre utazás céljából — a jogvédelem egyik megnyilvánulásaként — útiokmányt állítanak ki. Az útlevél érvényességi idejét — a 6. bekezdés 2. pontja 1999/79/II. szám alapján — a kiállító ország diplomáciai vagy konzuli hatósága meghosszabbíthatja. Panaszos — menekült jogállású külföldi állampolgárként — jogszerűen tartózkodott az ország területén, így megillette őt az Alkotmány 58. § (1) bekezdésében foglalt, az ország elhagyásához való jog. Az Alkotmány 65. §

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes